MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. 509
         Consiliul Local al Municipiului Craiova, întrunit în şedinţa ordinară din data de 26.11.2009;

          Având în vedere raportul nr.144970/2009 întocmit de Direcţia Patrimoniu prin care se propune transmiterea în folosinţă gratuită, către  Institutul Naţional de Expertize Criminalistice, a unui spaţiu, clădirea administrativă C9 a Grupului Şcolar Industrial transporturi Căi Ferate, situat în str. Constantin Brâncuşi, nr.15 şi rapoartele comisiilor de specialitate ale Consiliului Local al Municipiului Craiova nr.366, 368, 369, 370, 372/2009;


În conformitate cu prevederile Legii învăţământului nr.84/1995, republicată cu modificările şi completările ulterioare;

În temeiul art.36, alin.2, lit. c, art.45, alin.3, art. 124 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă transmiterea în folosinţă gratuită, pe o perioadă de 4 ani, începând cu data de 01.01.2010, către  Institutul Naţional de Expertize Criminalistice, a spaţiului în suprafaţă utilă de 129,13 mp, compus din 7 camere, 3 holuri, 2 grupuri sanitare din imobilul, clădirea administrativă C9 a Grupului Şcolar Industrial transporturi Căi Ferate, situat în str. Constantin Brâncuşi, nr.15, identificat conform anexei care face parte integrantă din prezenta hotărâre, în vederea desfăşurării activităţii Laboratorului Interjudeţean de Expertize Criminalistice Craiova, cu condiţia obţinerii avizului conform al Ministerului Educaţiei, Cercetării şi Inovării privind schimbarea destinaţiei spaţiului din spaţiu administrativ, în spaţiu cu destinaţia de birouri.

Art.2.  Predarea – primirea spaţiului se va face în condiţiile legii, pe bază de protocol, încheiat în termen de 30 de zile de la primirea avizului conform al Ministerului Educaţiei, Cercetării şi Inovării.
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu şi Institutul Naţional de Expertize Criminalistice vor aduce la îndeplinire prevederile prezentei hotărâri.

    PREŞEDINTE DE ŞEDINŢĂ,                                   CONTRASEMNEAZĂ,
                                                                                                     SECRETAR,

           Marian VASILE                                                      Nicoleta MIULESCU


